Rosenkrantzgate 7  **E-post:** dnj@jordmorforeningen.no **Web:** [www.jordmorforeningen.no](http://www.jordmorforeningen.no/)

**Innspill ny Nou om kvinnehelse**  11.09.20

Den norske jordmorforening er glad for at det nå kommer en ny NOU om kvinnehelse.

**Forebyggende helsearbeid/tidlig innsats**

En Det vil være helt nødvendig at en Nou om kvinnehelse i et kjønnsperspektiv må ta for seg seksuell og reproduktiv helse. Vi trenger mer forskning på hva som skjer i en kvinnekropp under svangerskap fødsel og barseltid og hvordan dette påvirker kvinners helse hele livet.

Vi må også tenke at det vi forebygger i ung alder fra puberteten og gjennom svangerskap fødsel og barseltid vil ha positiv innvirkning på kvinners helse senere. Kan praksis og tilbudet kvinner får gjennom disse fasene forebygge annen sykdom og plager senere vil det gi en stor helsegevinst, men også en stor økonomisk besparelse.

**Forskning**

Arbeidet må basere seg på forskning fra alle grupper som møter og behandler kvinner gjennom livet. De siste årene har vi i Norge fått mange jordmødre med PHD som har forsket på temaer som kan ha betydning for tilbudet til gravide fødende og barselkvinnen. Nou en bør derfor opprette forum for ulike forskere på tvers av faggrupper.

Det bør utarbeides intervensjonsstudier som ser på hvordan gjøre omsorgen bedre for kvinner.

**Individuell basert omsorg på rett nivå i svangerskap fødsel og barseltid**

Målet må være individuelle baserte helsetjenester. Det er mange ulike modeller som i dag prøves ut for sårbare grupper gravide. Ved innføring av nye modeller må også kost nytte effekten vurderes. Er alltid mer bedre? Tall fra helseatlas viser at gravide i gjennomsnitt får 12 konsultasjoner. 4 konsultasjoner hos jordmor, 3 hos lege og 5 i spesialisthelsetjenesten. Faggruppene er enig i at det kan se ut som at det er et overforbruk av konsultasjoner i spesialisthelsetjenesten.

Nyere forskning viser at sårbare grupper ikke nødvendigvis trenger flere kontroller/ kontaktpunkter. Det er viktigere å sette søkelys på innholdet i kontrollene/ behandlingen enn antallet.

Rapporten endringer i fødepopulasjonen trekker frem flere viktige problemstillinger. Spesielt trekker den frem at vi trenger mer forskning på fødende der mor er født utenfor Norge.

Eline Skirnisdottir Vik disputerer 11.9.2020 for ph.d.-graden ved Universitetet i Bergen med avhandlingen "Adverse neonatal outcomes in migrant women in Norway". Funnene i avhandlingen understreker at innvandrerkvinner har ulike behov, og at det derfor er viktig at klinikere tar seg tid til en grundig obstetrisk anamnese for å kartlegge behovene for den enkelte kvinne. Dette er et eksempel på forskning som kan føre til bedre tjenester og få implikasjoner for praksis.

**Prioriteringer: Når noe får mer skal andre da få mindre?**

Et annet viktig punkt som vi vil trekke frem er prioriteringer. Hvilke prioriteringer skal gjøres i et allerede stramt helsebudsjett? Prioriteringer henger også sammen med finansiering. På de store kvinneklinikkene er det ofte slik at dersom gynekologisk avdeling får en større del av budsjettet vil fødselsomsorgen få mindre og motsatt. Kvinnehelse må sees på i en helhetlig sammenheng, og selv om vi ønsker oss mer penger til fødselsomsorgen ønsker vi ikke at de skal gå utover andre grupper. Noen må ta den vanskelige prioriteringsdebatten når noen får mer skal noen andre da få mindre?

**Brukermedvirkning**

I arbeidet med en Nou for kvinnehelse bør det vurderes å arrangere en kvinnekonferanse der brukeren treffer fagfolkene og der deres meninger kommer frem. Hva ønsker dagens kvinner seg i svangerskap fødsel og barsel og hvilke ønsker skal vi ta hensyn til?

**Arbeidsliv**

En Nou om kvinnehelse i et kjønnsperspektiv bør inneholde et eget kapittel om arbeidsliv. Et helsefremmende arbeidsliv er en viktig faktor. Spesielt gjelder dette helsevesenet der rundt 80% av de sysselsatte er kvinner. Kvinner i helsevesenet jobber oftere deltid. Hvorfor er det slik? Kan heltid og jobb i helsevesenet kombineres på en bedre måte enn i dag?

 En Nou må også diskutere hvordan vi kan sørge for et helsefremmende arbeidsliv for kvinner.

Kari Aarø

Leder Den norske jordmorforening